মুহাম্মদ সাঈদ নূরী
মুহাম্মদ সাঈদ নূরী হলেন একজন ভারতীয় সুন্নি নেতা এবং মুম্বাই ভিত্তিক রেজা একাডেমির প্রতিষ্ঠাতা এবং সভাপতি। রেজা একাডেমি হলো একটি সুন্নি মতাদর্শভিত্তিক ধর্মীয় সংগঠন, যেটি বই, প্রবন্ধ ও জার্নাল ইত্যাদি প্রকাশনার কাজ করে। তিনি গুজরাট দাঙ্গা, বেরেলি দাঙ্গা, কাশ্মীরের বন্যা, নেপালের ভূমিকম্প এবং কেরালা ২০১৮ সালের বন্যার সময় ত্রাণ ও দাতব্য কার্যক্রমও পরিচালনা করেছেন। তিনি রেজা একাডেমির মাধ্যমে সারাদেশে বিভিন্ন ইস্যুতে (সাধারণত ধর্মীয় ইস্যু) সমাবেশ ও প্রতিবাদের কারণেও আলোচিত হয়েছেন।